જોકે વર્ષ ૨૦૧૮-૧૯ માટે ટેરિફ પિટીશન સમયસર દાખલ કરવાના મામલે કંપનીઓની સંખ્યા ઘટી છે. માત્ર ૧૩ કંપનીઓએ સમયસર ટેરિફ પિટીશન ફાઈલ કરાવ્યું છે. આઠ કંપનીઓએ ૧૫ ટકાથી ઓછું AT&C નુકસાન દર્શાવ્યું છે. અગાઉના વર્ષમાં ૧૫ ટકાથી ઓછું AT&C નુકસાન દર્શાવનારી ૧૨ કંપનીઓ હતી. જે વીજ વિતરણ કંપનીઓએ સારી કામગીરી દર્શાવી છે તેમણે ખાસ કરીને AT&C નુકસાન ઘટાડ્યું છે અને બીજી તરફ વીજ દર વધાર્યા છે અને વીજ પુરવઠાનો ખર્ચ ઘટાડ્યો છે. તેને કારણે સરકારના ખર્ચમાં ઘટાડો થયો છે. ઉર્જા મંત્રાલયે રાજ્યની વીજ વિતરણ કંપનીઓ માટે ઈન્ટિગ્રેટેડ રેટિંગ મેથોડોલોજી વર્ષ ૨૦૧૨માં તૈયાર કરી હતી. તેમાં માત્ર સરકારી વીજ વિતરણ કંપનીઓનો જ સમાવેશ કરાયો છે, ખાનગી કંપનીઓનો સમાવેશ કરાયો નથી.